Այնուհետեւ, Անգլիոյ մէջ հրատարակուող «Ֆոթոկրաֆի Էնուըլ Անթոլոճի» թերթը զայն հռչակեց որպէս աշխարհի լաւագոյն եօթը լուսանկարիչներէն մէկը: 1962-ին Գերմանիոյ մէջ շատ քիչ թիւով լուսանկարիչի տրուած` «Մասթըր աֆ Լայքա» («Լայքա»-ի վարպետ) տիտղոսը ստացաւ: Իսկ Զուիցերիոյ մէջ հրատարակուող «Քամերա» պարբերաթերթը անոր մասնաւոր սիւնակ յատկացուց: Իր լուսանկարները լոյս տեսան Ճափոնի, Նիւ Եորքի, Գերմանիոյ, Զուիցերիոյ նշանաւոր պարբերաթերթերուն մէջ: